《庄丞内子挽诗 其一》
宋代·林希逸

多门嫔贵族，何事喜摩诃。清比顾家妇，达如凌行婆。

再来邻曲媪，独见女中娥。委化虽云乐，潘郎鬓柰何。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。